Diari Oficial de la Generalitat Valenciana


Sumari del DOGV 4266, del 07-06-2002 (2002/5741)

Notificació a Inerlux, SL. Expedient número ESSANC 109/2001.
------------------------------------------------------------

### Dades del document

Número de DOGV
:   4266

Data del DOGV
:   07-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5741


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Inerlux, SL. Expedient número ESSANC 109/2001. [2002/F5741]
  
De conformitat amb allò que ha acordat esta Secretaria General i, a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a la persona interessada la sanció dictada en l'expedient sancionador tramitat pel Servici d'Espectacles de la Conselleria de Justícia i Administracions Públiques.
  
1. Expedient de multes S-2001/0109. Sanció de data 22 d'abril de 2002, dictada pel director general d'Interior, per la qual s'acorda imposar a Inst. Elect. Enerlux, SL, l'últim domicili conegut de la qual és el carrer Trident, número 14, d'Alacant, una sanció, respectivament, de 751,27 euros, 751,27 euros, amb una quantitat total de 1.502,54 euros, atés que el dia 12 de maig de 2001, a les 03.35 hores, es va realitzar la inspecció a l'establiment denominat Pub Oro Hawaiano, situat al carrer Trident, número 14, d'Alacant, el titular del qual és la mercantil Inerlux, SL, domiciliada a la mateixa direcció, i va verificar-se que mancava dels fulls preceptius de reclamacions, i també del cartell de prohibició d'entrada als menors de 16 anys, infringint amb això els articles 22.a), 22.f) de la Llei 2/1991, d'Espectacles, Establiments Públics i Activitats Recreatives.
  
Fet que es posa en coneixement de l'empresa referida, als efectes oportuns i prevists en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Igualment, es comunica que contra la present resolució, que no esgota la via administrativa, podran les persones interessades interposar recurs d'alçada en el termini d'un mes a comptar des del sendemà de la notificació, davant de l'òrgan superior jeràrquic d'aquell que va dictar este, el conseller de Justícia i Administracions Públiques, de conformitat amb el que establixen l'article 107.1 en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999. Tot això sense perjuí que s'utilitze qualsevol altra via que es considere oportuna.
  
En el cas que no faça ús del seu dret a recórrer, en termini anteriorment indicat, haurà de fer efectiva la multa i utilitzar els impresos depositats en estes oficines, passeig del Doctor Gadea, número 10, 03658 Alacant, en qualsevol de les entitats col·laboradores que en el citat imprés consten, de conformitat amb el que establixen el Decret 105/1992, de 6 de juliol, sobre Recaptació de Taxes, Preus Públics i Sanciones de la Generalitat Valenciana, i l'Orde de 26 de febrer de 1993 que desenrotlla l'al·ludit decret, i remetre a les referides oficines l'exemplar corresponent de l'administració.
  
Amb l'advertiment que si no l'abona en el període voluntari, es procedirà sense més tràmit a la seua exacció per via executiva.
  
I perquè servisca de notificació a l'empresa mencionada, lliure el present edicte.